Baltikumi eksport pakub üllatusi – ACE Logistics Estonia
ACE Logistics tegutseb Leedus alates 1996 aastast ning Lätis 1997 aastast. Nende aastate jooksul oleme mõlemas riigis ülesse ehitanud stabiilselt tegutsevad ettevõtted. Osutame Baltikumis samu teenuseid mis Eestiski ja sealsete ettevõttete põhiväärtused ning ärikultuur on väga sarnased meie Eesti ettevõtte omadele. Osalejana globaalsel logistikaturul oleme selliselt kogu Baltikumi katva ühtse ettevõtte näol oluline partner mitmetele rahvusvaheliselt tuntud klientidele ja logistikafirmadele, kelle jaoks on oluline teenuste ühtne kvaliteet ja ettevõtte kui terviku usaldusväärsus.
Viimastel aastatel oleme autotranspordis pööranud oma tähelepanu eelkõige ekspordisektori konkurentsivõime parandamisele seda läbi sagedamate ja kiiremate tarnevõimaluste pakkumise kogu Euroopa liidu piires. Samal ajal oleme loonud ka võimaluse klientidele saata ja saada meiega saadetisi headele naabritele lätlastele, ja seda igapäevaselt ning minimaalse tarnejaga, näiteks pealinnade vahel ühe tööpäeva jooksul.
2010 augustis avati uus autotranspordi terminal Riias ja selle aasta augustiks peaks valmima ka ACE Logtisticsi uhiuus kontor ja terminal Leedus. Uued terminalid võimaldavad meil käsitleda nüüd kaupu põhimõtteliselt 24/7, mida meie tänased veoskeemid ka tegelikult paljuski eeldavad.
Lätti ja Leetu on võimalik ACE Logisticsiga kaupu saata igal tööpäeval. Tellimusi sama päeva väljumisele ootame aadressile road@ace.ee hiljemalt kell 12:00. Kaubad peavad olema valmis peale võtmiseks Tallinnas ja selle lähiümbruses hiljemalt kell 14:00, et tagada laadimine sama päeva väljumisele. Riias toimetatakse kaup kohale järgmisel tööpäeval ning muu Läti ülejärgmiseks tööpäevaks.
Öösel liigub Riiast auto edasi Vilniusesse, kus toimetatakse kaup pealinna piires ja lähiümbruses kohale samuti järgmisel tööpäeval. Ülejäänud Leedu sihtkohtade jaotusvedu toimub üldjuhul ülejärgmisel päeval peale Tallinnast väljumist!
Kuni 15. juunini kaasneb iga Baltikumi eksportsaadetisega pisike üllatuskingitus ACE Logisticsi poolt. Kampaania lõpus toimub aga kõigi Läti ja Leedu eksportsaadetiste vahel loos, mille peaauhinnaks on Lux Expressi piletid Tallinn-Riia-Tallinn koos majutusega kahele Tallink Riga hotellis! Lisaks loosime välja ka erinevaid lohutusauhindu! Pange meid proovile ka Baltikumi suunal!